|  |  |
| --- | --- |
| **A tantárgy neve: Oktatási rendszerismeret I.** | **kreditszáma: 3** |
| A tanóra típusa (ea.. gyak.) és heti óraszáma: előadás, heti 2 óra | |
| A számonkérés módja (koll. / gyj. / egyéb): kollokvium | |
| A tantárgy tantervi helye (hányadik félév): 1. félév | |
| Előtanulmányi feltételek *(ha vannak)*: – | |
| **Tantárgyleírás**: | |
| *A tantárgy célja,* hogy átfogó ismeretet nyújtson a rendszerváltást utáni közoktatási és szakképzési rendszer működéséről, ennek elveiről, gyakorlatáról, problémáiról és mindezek tükrében az oktatáspolitika rendszerszintű beavatkozásairól.  *Fejlesztendő kompetenciák:*  Tudás:  A kurzust elvégző hallgatók ismerik a rendszerváltás utáni hazai oktatásirányítás történetét, beleértve középszintű (megyei, tankerületi) oktatásirányítási beavatkozási területeket, az irányításban végrehajtott változtatások oktatáspolitikai és társadalmi hátterét, társadalmi következményeit. Tisztában vannak a hazai oktatási rendszer jogi hátterével, felépítésével, működési mechanizmusaival, finanszírozási rendszerével, a regionális és kistérségi beavatkozási lehetőségeivel.  Attitűd/magatartás:  A kurzust elvégző hallgatók megértik a különböző területi szintű oktatáspolitikai, oktatásirányítási, oktatásfejlesztési beavatkozások jelentőségét, tisztában vannak ezek megvalósíthatóságával, intézményrendszert érintő és társadalmi következményeivel.  Képességek:  A kurzust elvégző hallgatók képesek bekapcsolódni a közoktatás és a szakképzés tervezési, irányítási rendszerébe, ezeken a területeken fejlesztési döntéseket előkészíteni, s szükség esetén döntéseket hozva annak előfeltételeit átlátni és várható következményeit felmérni.  *A tantárgy főbb tematikai csomópontjai:*   * A hazai decentralizált közoktatási rendszer elvei és működése * A hazai közoktatási rendszer 2010 utáni átalakításának háttere és megvalósítása * A közoktatás és a szakképzés helyi szintű beavatkozásának igényei és veszélyei * A közoktatás finanszírozása itthon. * Az oktatás eredményessége és hatékonysága | |
| A **3-5** legfontosabb *kötelező,* illetve *ajánlott* **irodalom** | |
| Kötelező irodalom:   * Balogh Miklós: A hazai közoktatás finanszírozása az ezredfordulót követően. In: Györgyi Zoltán – Simon Mária – Vadász Viola (szerk.): Szerep- és funkcióváltások a közoktatás világában. Oktatáskutató és Fejlesztő Intézet, Budapest, 2015. ISBN 978-963-682-944-5 * Györgyi Zoltán: Közoktatás-irányítási változatok. Új Pedagógiai Szemle (ISSN: 1215-1807 (nyomtatott), ISSN 1788-2400 (online)) 5-6. sz. 17-39. o. * Halász Gábor: Az oktatási rendszer, Műszaki Könyvkiadó, Budapest, 2001. ISBN: 978 963 162 769 5 * Mártonfi György: A szakképzés intézményrendszerének átalakulásai. pp. 46–58. Educatio 2016/I HU ISSN 1419-8827 * Polónyi István: Rendszerváltozások az oktatás finanszírozásában. Educatio, 2009/4. 473-41. o. HU ISSN 1419-8827   Ajánlott irodalom:   * Benedek András: Változó szakképzés. A magyar szakképzés szerkezeti változásai a XX. század utolsó negyedében. OKKER, Budapest, 2003. ISBN: 963-922-876-1 * Forgács András –Loboda Zoltán: Az Európai Unió és az oktatás, Press Publica Kiadó, 2003. ISBN: 963-9001-82-1 * Györgyi Zoltán: A szakképzés finanszírozása – Európai kitekintés. Educatio (ISSN: 1216-3384) (eISSN: 1419-8827) 1: pp. 11-26. (2016) * Péteri Gábor: Újraközpontosítás a közoktatásban. pp. 13–25. Educatio 2014/I. . HU ISSN 1419-8827 * A Szakképzési Szemle, a Szakoktatás és a Felnőttképzés folyóiratok releváns cikkei. | |
| **Tantárgyfelelős** (*név, beosztás, tud. fokozat*)**: Györgyi Zoltán, PhD habil., egy. docens** | |
| **Tantárgy oktatásába bevont oktató(k),** ha vannak (*név, beosztás, tud. fokozat*)**: Rébay M. PhD. egy. docens, Dr. Ceglédi Tímea egyetemi tanársegéd** | |